Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 3. melléklet a 96/2011. (X. 17.) VM rendelethez
Paragraph Index: 424

2. A körzeti erdõtervezés során érvényesítendõ szakmai célok, tervezési alapelvek A körzetben található állami tulajdonú erdõk nagy része honvédelmi elsõdleges rendeltetésû. Emellett a körzet erdeinek közel fele védett, vagy fokozottan védett területen található, illetve a Natura 2000 hálózat részeként kijelölésre került, a települések belterületén és közvetlen környezetében található erdõk pedig jelentõs településvédelmi és közjóléti funkciót töltenek be. Az erdõtervezés és az erdõgazdálkodás során emiatt kiemelt figyelmet kell fordítani a honvédelmi, a környezet- és természetvédelmi, valamint a közjóléti szempontok érvényesülésére. Nagy körültekintéstigényeltovábbáazerdõtervezéssoránazelmúltévekrendkívüliidõjárásiviszonyaikövetkeztében fellépõ erdõkárok helyreállítási feladatainak megtervezése, különös tekintettel arra, hogy a körzet erdeinek koreloszlása jelentõs mértékben az idõs erdõk irányába tolódott el.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes